नेशनल पैरा एथलेटिक्स ट्रायल में शामिल हुए 300 खिलाड़ी
फरीदाबाद के 3,पलवल के 2 तीरंदाजों का चयन
जयपुरमें 27 से 31 मार्च तक होने वाली 17वीं नेशनल पैरा एथलेटिक्स के लिए हरियाणा टीम के गठन को लेकर ट्रायल का आयोजन हरियाणा पैरालिंपिक कमेटी ने सेक्टर-12 में शनिवार को किया।
इसमें प्रदेश के 300 से अधिक दिव्यांग एथलीटों ने विभिन्न कैटेगरी के तहत ट्रायल में हिस्सा लिया। ऑल इंडिया पैरा एथलेटिक्स के चेयरमैन और हरियाणा पैरालिंपिक कमेटी के महासचिव गिर्राज सिंह के अनुसार इस ट्रायल के आधार पर नेशनल के लिए चयनित खिलाड़ियों की घोषणा रविवार को की जाएगी। इस ट्रायल के लिए चयन समिति में द्रोणाचार्य अवार्डी पैरा एथलेटिक्स कोच नवल सिंह, एथलेटिक्स कोच नरसीराम, कोच अजय सांगवान, जिला एथलेटिक्स कोच धर्मेंद्र, रणवीर, प्रमोद कुमार, रवि चौहान, अमित मास्टर को शामिल किया गया है। नेशनल चैंपियनशिप जयपुर के संवाई मानसिंह स्टेडियम में आयोजित की जा रही है। इस प्रकार होती पैरा एथलेटिक्स की कैटेगरी कोच नरसीराम के अनुसार टी-42, 44, 46, 11, 12, 13, 36, 20, 51, 52, 53, 54, 55, 56, 57 की पैरा एथलीट की कैटेगरी होती है। टी-42 में हाथ-टांग में डिफेक्ट, टी-44 में टांग से, टी-46 में हाथ से महरूम, टी-20 मंदबुद्धि, टी-36 हाथ-पैर से ज्यादा विकलांग की कैटेगरी हैं। जबकि टी-11, 12, 13 ब्लाइंड कैटेगरी में आते हैं। इसमें 11 बिल्कुल नहीं देख सकते, 12 को धुंधला कुछ दूर तक दिखता है। 13 में 8 मीटर तक जो देख सकते हैं। उन्हें इस कैटेगरी में रखा जाता है। जबकि व्हील चेयर दिव्यांगों की सात कैटेगरी 51 से 57 तक हैं। 51-52 में स्पाईन समस्या से ग्रस्त, 53-54 में पोलियो से ग्रस्त, 55, 56, 57 में ब्लेड रनर कैटेगरी आती है। इन सब कैटेगरी के हिसाब से ही ट्रायल में पहले-दूसरे स्थान पर रहने वाले दिव्यांग खिलाड़ियों को हरियाणा टीम में जगह दी जाएगी। द्रोणाचार्य अवार्डी पैरा एथलेटिक्स कोच नवल सिंह का कहना है कि जो एथलीट इस नेशनल चैंपियनशिप में गोल्ड मेडल जीतेंगे। उनकी विशेष ट्रेनिंग भी शुरू की जाएगी। उन्हें उम्मीद है कि हरियाणा की ओर से काफी एथलीट भारत की टीम में जगह बनाने में सफल रहेंगे
फरीदाबाद | गुरुग्रामके ताऊ देवी लाल स्टेडियम में शनिवार को सबजूनियर नेशनल तीरंदाजी के लिए हरियाणा की टीम के गठन को लेकर ट्रायल का आयोजन किया गया। इस ट्रायल के आधार पर फरीदाबाद के तीन रूबी, रिया तेवतिया और विशाल अहलावत और पलवल के दो जोगिंदर और मयंक रावत ने हरियाणा तीरंदाजी टीम में जगह बनाई है। यह नेशनल तीरंदाजी प्रतियोगिता 17 से 22 मार्च तक उड़ीसा के भुवनेश्वर में होगी। हरियाणा तीरंदाजी संघ के सचिव रामनिवास हुड्डा ने बताया कि कंपाउंड राउंड के लिए पलवल के जोगिंद्र और मयंक रावत का चयन टीम में किया गया है। उनके साथ गुरुग्राम के अजय दलाल और हिसार के दिग्विजय घायल टीम में शामिल किए गए हैं। इंडियन राउंड लड़कियों में फरीदाबाद की रूबी का चयन किया गया है। उनके साथ सिरसा की अंकुर शर्मा, हिसार की टिश पूनिया और रितु टीम में शामिल हैं। रिकवर राउंड में फरीदाबाद की रिया तेवतिया चयनित की गई हैं। उनके साथ हरियाणा का प्रतिनिधित्व करनाल की रिद्धि, हिसार की हिमानी और ज्योति करेंगी। रिकवर राउंड लड़कों में फरीदाबाद के विजय अहलावत खेलेंगे। उनकी टीम में हिसार के प्रवीन कुमार अंकित सिंह और भिवानी के हेमंत कुमार रहेंगे।
पैरा एथलेटिक्स
mag_Deva awa_Deva hin_Deva hin_Deva awa_Deva kas_Deva